nibzard/narodne-novine-full-text-markdown huggingface dataset:
## Rješenje kojim se obustavlja postupak pokrenut po zahtjevu Vjerana Jureše za izdavanje odobrenja za rad investicijskog savjetnika

### NN 140/2011 (6.12.2011.), Rješenje kojim se obustavlja postupak pokrenut po zahtjevu Vjerana Jureše za izdavanje odobrenja za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

2814

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 46. stavak 3. Zakona o općem upravnom postupku (»Narodne novine« broj 47/09), Uprava Hrvatske agencije za nadzor financijskih usluga u postupku izdavanja odobrenja za rad investicijskog savjetnika, pokrenutog po zahtjevu Vjerana Jureše iz Zagreba, Ružmarinka 19, na sjednici održanoj 1. prosinca 2011. godine, donosi

RJEŠENJE

1. Obustavlja se postupak pokrenut po zahtjevu Vjerana Jureše iz Zagreba, Ružmarinka 19, za izdavanje odobrenja za rad investicijskog savjetnika.

2. Izreka ovog Rješenja objavit će se u »Narodnim novinama«.

Klasa: UP/I-451-04/11-08/24

Urbroj: 326-111-11-05

Zagreb, 1. prosinca 2011.

Predsjednik Uprave
Ante Samodol, v. r.

Rješenje, NN 140/2011-2814
## Rješenje kojim se Tomislavu Kovačiću oduzima ovlaštenje za obavljanje poslova zastupanja u osiguranju

### NN 140/2011 (6.12.2011.), Rješenje kojim se Tomislavu Kovačiću oduzima ovlaštenje za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2816

Na temelju odredbe članka 15. točka 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), u postupku nadzora nad poslovanjem ovlaštenog zastupnika u osiguranju Tomislava Kovačića iz Daruvara, Masarykova 90, Uprava Hrvatske agencije za nadzor financijskih usluga na sjednici održanoj 1. prosinca 2011. godine, donijela je

RJEŠENJE

I. Tomislavu Kovačiću iz Daruvara, Masarykova 90, oduzima se ovlaštenje za obavljanje poslova zastupanja u osiguranju koje je izdala Hrvatska agencija za nadzor financijskih usluga dana 20. srpnja 2006.; klasa: 453-06/06-02/146, urbroj: 326-304-06-2.

II. Izreka ovog rješenja objavit će se u »Narodnim novinama«.

Klasa: UP/I-041-02/11-05/9

Urbroj: 326-112-11-2

Zagreb, 1. prosinca 2011.

Predsjednik Uprave
Ante Samodol, v. r.

Rješenje, NN 140/2011-2816
## Rješenje kojim je društvu Coris zastupanje društvo s ograničenom odgovornošću za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

### NN 140/2011 (6.12.2011.), Rješenje kojim je društvu Coris zastupanje društvo s ograničenom odgovornošću za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2817

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 1. prosinca 2011., donijela je

RJEŠENJE

I. Društvu Coris zastupanje društvo s ograničenom odgovornošću za zastupanje u osiguranju, Zagreb, Cebini 43, prestala je važiti dozvola za obavljanje poslova zastupanja u osiguranju izdana 8. ožujka 2007. rješenjem Hrvatske agencije za nadzor financijskih usluga klasa: UP/I-453-06/06-03/122, urbroj: 326-112-07-4.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/91

Urbroj: 326-112-11-1

Zagreb, 1. prosinca 2011.

Predsjednik Uprave
Ante Samodol, v. r.

Rješenje, NN 140/2011-2817
## Rješenje kojim se društvu Koban Südvers Group Zagreb društvo s ograničenom odgovornošću za posredovanje u osiguranju i reosiguranju, "u osnivanju", Zagreb, izdaje dozvola za obavljanje poslova posredovanja u osiguranju i reosiguranju

### NN 140/2011 (6.12.2011.), Rješenje kojim se društvu Koban Südvers Group Zagreb društvo s ograničenom odgovornošću za posredovanje u osiguranju i reosiguranju, "u osnivanju", Zagreb, izdaje dozvola za obavljanje poslova posredovanja u osiguranju i reosiguranju

HRVATSKA AGENCIJA ZA NADZOR FINANCIJSKIH USLUGA

2818

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu društva Koban Südvers Group GmbH, sa sjedištem u Republici Austriji, A-9020 Klagenfurt, Schleppe Platz 8, i Damira Čužića iz Zagreba, Grškovićeva 11/a, zastupanih po Zlatku Knezoviću, odvjetniku iz Odvjetničkog društva Borić & partneri d.o.o. iz Zagreba, Garićgradska 18, osnivača društva Koban Südvers Group Zagreb društvo s ograničenom odgovornošću za posredovanje u osiguranju i reosiguranju, »u osnivanju«, Zagreb, na sjednici održanoj 1. prosinca 2011. godine donijela je

RJEŠENJE

I. Društvu Koban Südvers Group Zagreb društvo s ograničenom odgovornošću za posredovanje u osiguranju i reosiguranju, »u osnivanju«, Zagreb, izdaje se dozvola za obavljanje poslova posredovanja u osiguranju i reosiguranju.

II. Društvo Koban Südvers Group Zagreb društvo s ograničenom odgovornošću za posredovanje u osiguranju i reosiguranju, »u osnivanju«, Zagreb, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/90

Urbroj: 326-112-11-3

Zagreb, 1. prosinca 2011.

Predsjednik Uprave
Ante Samodol, v. r.

Rješenje, NN 140/2011-2818
## Rješenje kojim se izdaje suglasnost Allianz ZB d.o.o. društvu za upravljanje dobrovoljnim mirovinskim fondovima, iz Zagreba, na imenovanje Krešimira Gjenera, za člana uprave Allianz ZB d.o.o. društva za upravljanje dobrovoljnim mirovinskim fondovima, iz Zagreba, na razdoblje od 5 godina

### NN 140/2011 (6.12.2011.), Rješenje kojim se izdaje suglasnost Allianz ZB d.o.o. društvu za upravljanje dobrovoljnim mirovinskim fondovima, iz Zagreba, na imenovanje Krešimira Gjenera, za člana uprave Allianz ZB d.o.o. društva za upravljanje dobrovoljnim mirovinskim fondovima, iz Zagreba, na razdoblje od 5 godina

HRVATSKA AGENCIJA ZA NADZOR FINANCIJSKIH USLUGA

2819

Na temelju odredaba članka 15. stavak 1. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 14. stavak 5. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07, 124/10 i 114/11), u predmetu izdavanja suglasnosti na imenovanje člana uprave Allianz ZB d.o.o. društva za upravljanje dobrovoljnim mirovinskim fondovima, iz Zagreba, Ivana Lučića 2a, pokrenutom na zahtjev Allianz ZB d.o.o. društva za upravljanje dobrovoljnim mirovinskim fondovima, iz Zagreba, Ivana Lučića 2a, zastupanog po Dinku Novoselcu, Hrvatska agencija za nadzor financijskih usluga 1. prosinca 2011. godine donosi

RJEŠENJE

1. Izdaje se suglasnost Allianz ZB d.o.o. društvu za upravljanje dobrovoljnim mirovinskim fondovima, iz Zagreba, Ivana Lučića 2a, na imenovanje Krešimira Gjenera iz Zagreba, Dobri dol 48a, za člana uprave Allianz ZB d.o.o. društva za upravljanje dobrovoljnim mirovinskim fondovima, iz Zagreba, Ivana Lučića 2a, na razdoblje od 5 godina.

2. Izreka ovog rješenja objavit će se u »Narodnim novinama«.

Klasa: UP/I-140-01/11-31/6

Urbroj: 326-113-11-2

Zagreb, 1. prosinca 2011.

Predsjednik Uprave
Ante Samodol, v. r.

Rješenje, NN 140/2011-2819
## Ispravak Odluke o objavljivanju Hrvatskih standarda financijskog izvještavanja

### NN 140/2011 (6.12.2011.), Ispravak Odluke o objavljivanju Hrvatskih standarda financijskog izvještavanja

ODBOR ZA STANDARDE FINANCIJSKOG IZVJEŠTAVANJA

2820

Nakon izvršenog pregleda teksta utvrđene su pogreške u Odluci o objavljivanju Hrvatskih standarda financijskog izvještavanja koja je objavljena u »Narodnim novinama«, broj 30 od 12. ožujka 2008., te se daje

ISPRAVAK

ODLUKE O OBJAVLJIVANJU HRVATSKIH STANDARDA FINANCIJSKOG IZVJEŠTAVANJA

Članak 1.

U Odluci o objavljivanju Hrvatskih standarda financijskog izvještavanja (»Narodne novine«, broj 30/08, 4/09 i 58/11), u Hrvatskom standardu financijskog izvještavanja 8 – Dugotrajna imovina namijenjena prodaji i prestanak poslovanja, u točki 8.43 dio rečenice: »Obustavljena aktivnost predstavlja organizacijsku komponentu koja nije otuđena i nije klasificirana kao namijenjena prodaji,« zamjenjuje se s dijelom rečenice: »Obustavljena aktivnost predstavlja organizacijsku komponentu koja je otuđena i klasificirana je kao namijenjena prodaji,«.

Predsjednik
Odbora za standarde
financijskog izvještavanja
Ivica Smiljan, v. r.

Ostalo, NN 140/2011-2820
## Ispravak Odluke o objavljivanju Međunarodnih standarda financijskog izvještavanja

### NN 140/2011 (6.12.2011.), Ispravak Odluke o objavljivanju Međunarodnih standarda financijskog izvještavanja

ODBOR ZA STANDARDE FINANCIJSKOG IZVJEŠTAVANJA

2821

Nakon izvršenog uspoređivanja s izvornim tekstom utvrđene su pogreške u Odluci o objavljivanju Međunarodnih standarda financijskog izvještavanja koja je objavljena u »Narodnim novinama«, broj 136 od 12. studenoga 2009., te se daje

ISPRAVAK

ODLUKE O OBJAVLJIVANJU MEĐUNARODNIH STANDARDA FINANCIJSKOG IZVJEŠTAVANJA

Članak 1.

U Odluci o objavljivanju Međunarodnih standarda financijskog izvještavanja (»Narodne novine«, broj 136/09, 8/10, 18/10, 27/10, 65/10, 120/10 i 58/11), u Međunarodnom standardu financijskog izvještavanja 5 – Dugotrajna imovina namijenjena prodaji i prestanak poslovanja, u točki 32. dio rečenice: »Obustavljena aktivnost je organizacijska komponenta koja niti nije otuđena, niti nije klasificirana kao namijenjena prodaji,« zamjenjuje se s dijelom rečenice: »Obustavljena aktivnost je organizacijska komponenta koja je ili otuđena, ili je klasificirana kao namijenjena prodaji,«.

Predsjednik
Odbora za standarde
financijskog izvještavanja
Ivica Smiljan, v. r.

Ostalo, NN 140/2011-2821
## Odluka o visini naknade za polaganje vozačkog ispita

### NN 141/2011 (7.12.2011.), Odluka o visini naknade za polaganje vozačkog ispita

MINISTARSTVO UNUTARNJIH POSLOVA

2834

Na temelju članka 208. stavka 8. Zakona o sigurnosti prometa na cestama (»Narodne novine«, broj 67/2008., 48/2010 i 74/2011.), ministar unutarnjih poslova donosi

ODLUKU

O VISINI NAKNADE ZA POLAGANJE VOZAČKOG ISPITA

Članak 1.

Ova Odluka sadrži odredbe koje su u skladu sa sljedećim aktom Europske unije: Direktiva 2006/126/EZ Europskog parlamenta i Vijeća o vozačkim dozvolama (obnova) (SL, L 403, 30. 12. 2006.).

Članak 2.

Visine naknade za polaganje vozačkog ispita po pojedinom nastavnom predmetu iznose:

|  |  |  |
| --- | --- | --- |
| Redni broj | Naziv nastavnog predmeta | Visina naknade u kunama |
| 1. | Pružanje prve pomoći osobama ozlijeđenim u prometnoj nesreći | 95,00 |
| 2. | Prometni propisi i sigurnosna  pravila | 118,00 |
| 3. | Upravljanje vozilom |  |
| 3.1. | A1, A2, A, AM, F, G kategorije | 164,00 |
| 3.2. | B kategorije | 189,00 |
| 3.3. | B+E, C1, D1 kategorije | 202,00 |
| 3.4. | C1+E, D1+E, C kategorije | 246,00 |
| 3.5. | C+E kategorije | 265,00 |
| 3.6. | D, D+E, H kategorije | 302,00 |

Članak 3.

U naknadama iz članka 2. ove Odluke nije sadržan porez na dodanu vrijednost.

Članak 4.

Naknadu za polaganje vozačkog ispita snosi kandidat za vozača koji se prijavio za polaganje vozačkog ispita.

Članak 5.

Stupanjem na snagu ove Odluke prestaje važiti Odluka o visini naknade za polaganje vozačkog ispita (»Narodne novine« broj: 88/2009.).

Članak 6.

Ova Odluka stupa na snagu osmoga dana od dana objave u »Narodnim novinama«.

Broj: 511-01-152-63075/2011.

Zagreb, 24. studenoga 2011.

Ministar
Tomislav Karamarko, v. r.

Odluka, NN 141/2011-2834
## Rješenje o utvrđivanju cijene putovnice izdane sukladno Konvenciji o statusu izbjeglica od 28. srpnja 1951. godine

### NN 141/2011 (7.12.2011.), Rješenje o utvrđivanju cijene putovnice izdane sukladno Konvenciji o statusu izbjeglica od 28. srpnja 1951. godine

MINISTARTVO UNUTARNJIH POSLOVA

2835

Na temelju članka 46. stavka 3. Pravilnika o obrascima i zbirkama podataka u postupku azila (»Narodne novine«, broj: 36/08.,46/08.,10/09. i 88/11.) ministar unutarnjih poslova donosi:

RJEŠENJE

O UTVRĐIVANJU CIJENE PUTOVNICE IZDANE SUKLADNO KONVENCIJI O STATUSU IZBJEGLICA OD 28. SRPNJA 1951. GODINE

I.

Ovim Rješenjem utvrđuje se cijena obrasca putovnice izdane sukladno Konvenciji o statusu izbjeglica od 28. srpnja 1951. godine.

II.

Cijena putovnice izdane sukladno Konvenciji o statusu izbjeglica od 28. srpnja 1951. godine iznosi 320,00 kuna.

III.

Novčana sredstva iz točke II. ovog Rješenja uplaćuju se u Državni proračun na žiro-račun, broj: 1001005-1863000160.

IV.

Danom stupanja na snagu ovog Rješenja prestaje važiti Rješenje o utvrđivanju cijene osobne iskaznice za azilanta, iskaznice pod supsidijarnom zaštitom te putne isprave za azilanta (»Narodne novine«, broj: 131/08).

V.

Ovo Rješenje stupa na snagu danom objave u »Narodnim novinama«.

Broj: 511-01-152-60270/2011

Zagreb, 24. studenoga 2011.

Ministar
Tomislav Karamarko, v. r.

Rješenje, NN 141/2011-2835
## Izmjene i dopune programa vozačkog ispita

### NN 141/2011 (7.12.2011.), Izmjene i dopune programa vozačkog ispita

MINISTARSTVO UNUTARNJIH POSLOVA

2836

Na temelju članka 209. stavka 1. Zakona o sigurnosti prometa na cestama (»Narodne novine«, broj: 67/2008, 48/2010 i 74/2011), ministar unutarnjih poslova donosi

IZMJENE I DOPUNE

PROGRAMA VOZAČKOG ISPITA

Članak 1.

Ovaj program sadrži odredbe koje su u skladu sa sljedećim aktom Europske unije: Direktiva 2006/126/EZ Europskog parlamenta i Vijeća o vozačkim dozvolama (obnova) (SL, L 403, 30. 12. 2006.).

Članak 2.

U cijelom tekstu Programa vozačkog ispita (»Narodne novine«, broj: 155/2008. i 108/2009.), riječ »M« zamjenjuju se riječju: »AM«, a ispred riječi: »D, D+E« dodaju se riječi: »D1, D1+E«.

Članak 3.

U poglavlju III., u točki 1. Vozilo i oprema vozila, u podtočki 1.1. Ispitno vozilo pojedine kategorije, kategorija B mijenja se i glasi:

»Kategorija B

Osobni automobil koji spada u B kategoriju sa zvučnim signalima na udvojenim komandama, koji može razviti brzinu od najmanje 100 km/h te koji je opremljen ABS sustavom kočenja. Osobni automobili koji nisu opremljeni ABS sustavom kočenje, a koji su se koristili za provedbu ispita do stupanja na snagu ovoga Programa, mogu se i dalje koristiti do isteka propisanih godina starosti.«.

U podtočki 1.1. Ispitno vozilo pojedine kategorije, iza kategorije C+E dodaju se kategorije D1 i D1+E koje glase:

»Kategorija D1

Motorno vozilo koje spada u D1 kategoriju izrađeno za prijevoz najviše 16 putnika uz vozača (16+1), čija duljina iznosi od 5 m do 8 m, koje je sposobno razviti brzinu od najmanje 80 km/h, s ugrađenim ABS sustavom kočenja i opremom za automatsku registraciju podataka, prema Uredbi (EEC) broj 3821/85 (tahograf).

Kategorija D1+E

Skup vozila sačinjen od vučnog vozila na kojem se provodi ispit za vozača D1 kategorije i priključnog vozila najveće dopuštene mase od najmanje 1250 kg i koje je u mogućnosti razviti brzinu od najmanje 80 km/h. Prostor za smještaj tereta u priključnom vozilu mora biti zatvoren, najmanje 2 m širok i najmanje 2 m visok. Priključno vozilo pridodano vučnom vozilu mora biti opterećeno kako bi ukupna masa iznosila najmanje 800 kg.«.

Članak 4.

Ove izmjene i dopune Programa stupaju na snagu osmog dana od dana objave u »Narodnim novinama«.

Broj: 511-01-152-62590/2011

Zagreb, 24. studenoga 2011.

Ministar
Tomislav Karamarko, v. r.

Izmjene i dopune, NN 141/2011-2836
## Registrirana oznaka i naziv proizvoda

### NN 141/2011 (7.12.2011.), Registrirana oznaka i naziv proizvoda

MINISTARSTVO POLJOPRIVREDE, RIBARSTVA I RURALNOG RAZVOJA

2838

Na temelju članka 9. stavka 10. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« br. 84/08, 75/09, 20/10) i članka 18. stavka 3. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (»Narodne novine« br. 88/09, 53/10, 46/11) objavljuje

REGISTRIRANU OZNAKU I NAZIV PROIZVODA

Naziv proizvoda »POLJIČKI SOPARNIK«/»POLJIČKI ZELJANIK«/»POLJIČKI ULJENJAK« registriran je kao OZNAKA ZEMLJOPISNOG PODRIJETLA, Rješenjem klasa: UP/I-310-26/10-01/19, urbroj 525-13-2-0558/11-7 od 11. studenoga 2011. godine.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Ostalo, NN 141/2011-2838
## Izmjene Mreže javne zdravstvene službe

### NN 141/2011 (7.12.2011.), Izmjene Mreže javne zdravstvene službe

MINISTARSTVO ZDRAVSTVA I SOCIJALNE SKRBI

2841

Na temelju članka 37. stavka 2. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011 i 84/2011), uz prethodno pribavljeno mišljenje Hrvatskog zavoda za zdravstveno osiguranje, Hrvatskog zavoda za javno zdravstvo i Hrvatske liječničke komore, ministar zdravstva i socijalne skrbi donosi

IZMJENE

MREŽE JAVNE ZDRAVSTVENE SLUŽBE

I.

U Mreži javne zdravstvene službe (»Narodne novine« br. 98/2009, 14/2010 – ispr., 81/2010, 64/2011, 103/2011 i 110/2011) u točki VIII. u Tablici III.4. MREŽA BOLNIČKE DJELATNOSTI U DUBROVAČKO-NERETVANSKOJ ŽUPANIJI točka III.4.1. mijenja se i glasi:

III.4.1

|  |  |
| --- | --- |
| Opća bolnica Dubrovnik | |
| DJELATNOST | Broj postelja za liječenje bolesnika oboljelih od akutnih bolesti |
| Interna medicina | 87 |
| Neurologija | 20 |
| Pedijatrija | 20 |
| Psihijatrija | 27 |
| Infektologija | 10 |
| Ginekologija i opstetricija | 44 |
| Opća kirurgija | 71 |
| Ortopedija | 10 |
| Urologija | 10 |
| Oftalmologija | 10 |
| Otorinolaringologija | 14 |
| Palijativna skrb | 30 |
| Ukupno | 353 |

U Tablici III.13. MREŽA BOLNIČKE DJELATNOSTI U POŽEŠKO-SLAVONSKOJ ŽUPANIJI točka III.13.1. mijenja se i glasi:

III.13.1.

|  |  |
| --- | --- |
| Opća županijska bolnica Pakrac | |
| DJELATNOST | Broj postelja za liječenje bolesnika oboljelih od akutnih bolesti |
| Interna medicina | 42 |
| Pedijatrija | 10 |
| Ginekologija i opstetricija | 23 |
| Opća kirurgija | 40 |
| Palijativna skrb | 34 |
| Ukupno | 149 |

II.

Ove Izmjene Mreže javne zdravstvene službe stupaju na snagu osmoga dana od dana objave u »Narodnim novinama«.

Klasa: 011-02/11-03/06
Urboj: 534-07-11-1
Zagreb, 22. studenoga 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Izmjene i dopune, NN 141/2011-2841
## Odluka o katastarskoj izmjeri na području Općine Kukljica za katastarsku općinu Kukljica

### NN 141/2011 (7.12.2011.), Odluka o katastarskoj izmjeri na području Općine Kukljica za katastarsku općinu Kukljica

DRŽAVNA GEODETSKA UPRAVA

2842

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE KUKLJICA ZA KATASTARSKU OPĆINU KUKLJICA

1. U svrhu izrade katastra nekretnina i obnove zemljišne knjige na području Općine Kukljica za katastarsku općinu Kukljica provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geofoto d.o.o., Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geofoto d.o.o., Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Općine Kukljica za katastarsku općinu Kukljica dužni su do 1. ožujka 2012. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Kukljica za katastarsku općinu Kukljica dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Zadar i tvrtka Geofoto d.o.o., Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

11. Granice zemljišta koje ne obilježe nositelji prava na zemljištima obilježit će se na trošak nositelja tih prava.

12. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

13. Rezultati katastarske izmjere izložit će se, po njenom dovršenju, na javni uvid.

Klasa: 931-04/11-03/07
Urbroj: 541-04-1/3-11-42
Zagreb, 28. studenoga 2011.

Ravnatelj
prof. dr. sc. Željko Bačić, v. r.

Odluka, NN 141/2011-2842
## Odluka o katastarskoj izmjeri na području Općine Sv. Filip i Jakov za katastarsku općinu Raštane

### NN 141/2011 (7.12.2011.), Odluka o katastarskoj izmjeri na području Općine Sv. Filip i Jakov za katastarsku općinu Raštane

DRŽAVNA GEODETSKA UPRAVA

2843

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE SV. FILIP I JAKOV ZA KATASTARSKU OPĆINU RAŠTANE

1. U svrhu izrade katastra nekretnina i obnove zemljišne knjige na području Općine Sv. Filip i Jakov za katastarsku općinu Raštane provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geoprojekt d.d., Opatija.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geoprojekt d.d., Opatija ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake:

4. Nositelji prava na zemljištima na području Općine Sv. Filip i Jakov za katastarsku općinu Raštane dužni su do 15. veljače 2012. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Sv. Filip i Jakov za katastarsku općinu Raštane dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Zadar – Ispostava Biograd na Moru i tvrtka Geoprojekt d.d., Opatija, osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/11-03/18
Urbroj: 541-04-1/3-11-43
Zagreb, 28. studenoga 2011.

Ravnatelj
prof. dr. sc. Željko Bačić, v. r.

Odluka, NN 141/2011-2843
## Ispravak Pravilnika o sadržaju i načinu vođenja evidencija iz područja zaštite od požara

### NN 141/2011 (7.12.2011.), Ispravak Pravilnika o sadržaju i načinu vođenja evidencija iz područja zaštite od požara

MINISTARSTVO UNUTARNJIH POSLOVA

2845

Nakon izvršene usporedbe s izvornim tekstom utvrđene su pogreške u Pravilniku o sadržaju i načinu vođenja evidencija iz područja zaštite od požara koji je objavljen u »Narodnim novinama«, broj 118/2011. od 19. listopada 2011. godine, te se daje

ISPRAVAK

PRAVILNIKA O SADRŽAJU I NAČINU VOĐENJA EVIDENCIJA IZ PODRUČJA ZAŠTITE OD POŽARA

U Pravilniku o sadržaju i načinu vođenja evidencija iz područja zaštite od požara (»Narodne novine«, br. 118/2011.) u članku 10. stavku 1. riječi: »naziv i sjedište nadzirane pravne osobe«, zamjenjuju se riječima: »naziv, sjedište i adresa te OIB nadzirane pravne osobe«, a iza riječi: »ili opis mjesta inspekcijskog nadzora« potrebno je brisati riječi: »naziv i sjedište nadzirane pravne osobe i adresa ili opis mjesta inspekcijskog nadzora«.

U prilogu 8. koji je tiskan uz ovaj Pravilnik i njegov je sastavni dio umjesto pogrešno otiskane tabele treba biti otiskana tabela:

**PRILOG 8.**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Redni broj | Broj predmeta i datum zaduženja | Nadzirana fizička osoba | | | | Nadzirana pravna osoba | | | Datum izvršenog inspekcijskog nadzora | Ocjena stanja | Utvrđene nepravilnosti i rokovi otklanjanja iz zapisnika | Podaci o otklonjenim nepravilnostima | Broj i datum izdavanja rješenja s naređenim mjerama | Krajnji rok za provedbu mjera iz rješenja s naređenim mjerama | Datum i način obavljanja kontrolnog nadzora | Ocjena izvršenih mjera | Broj i datum izdavanja prekršajnog naloga, podnesenog optužnog prijedlog ili izricanja novčane kazne na mjestu počinjenja prekršaja | Postupanje po pravnom lijeku | Napomena |
| Ime i prezime | OIB | Datum, mjesto i država rođenja | Adresa ili opis mjesta inspekcijskog nadzora | Naziv, sjedište i adresa | OIB | Adresa ili opis mjesta inspekcijskog nadzora |
|  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |

Broj: 511-01-152-23197/5-2011.

Zagreb, 24. studenoga 2011.

Ministar
Tomislav Karamarko, v. r.

Ostalo, NN 141/2011-2845
## Uredba o izmjeni Uredbe o nazivima radnih mjesta i koeficijentima složenosti poslova u javnim službama

### NN 142/2011 (9.12.2011.), Uredba o izmjeni Uredbe o nazivima radnih mjesta i koeficijentima složenosti poslova u javnim službama

VLADA REPUBLIKE HRVATSKE

2849

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, broj 27/2001), Vlada Republike Hrvatske je na sjednici održanoj 10. studenoga 2011. godine donijela

UREDBU

O IZMJENI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 38/2001, 112/2001, 62/2002, 156/2002, 162/2003, 39/2005, 82/2005, 133/2005, 30/2006, 118/2006, 22/2007, 112/2007, 127/2007 i 124/2011), u članku 9. podstavak a) Položaji I. vrste, mijenja se i glasi:

»a) Položaji I. vrste

|  |  |  |
| --- | --- | --- |
| 1. | ravnatelj zavoda za socijalnu skrb u županiji s više od 200 radnika |  |
|  | ravnatelj doma socijalne skrbi s više od 200 radnika | 2,10 |
| 2. | ravnatelj zavoda za socijalnu skrb u županiji s više od 100 do 200 radnika |  |
|  | ravnatelj doma socijalne skrbi s više od 100 do 200 radnika | 2,05 |
| 3. | ravnatelj zavoda za socijalnu skrb u županiji do 100 radnika |  |
|  | ravnatelj doma socijalne skrbi s više od 50 do 100 radnika | 1,95 |
| 4. | predstojnik područnog centra za socijalnu skrb s više od 20 radnika |  |
|  | ravnatelj doma socijalne skrbi do 50 radnika |  |
|  | ravnatelj obiteljskog centra | 1,85 |
| 5. | predstojnik područnog centra za socijalnu skrb do 20 radnika |  |
|  | voditelj dislocirane jedinice doma socijalne skrbi |  |
|  | predstojnik podružnice obiteljskog centra | 1,75 |
| 6. | voditelj ureda u zavodu za socijalnu skrb u županiji | 1,50 |
| 7. | voditelj odjela | 1,35 |
| 8. | voditelj odsjeka | 1,30«. |

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 120-02/11-01/03
Urbroj: 5030106-11-6
Zagreb, 10. studenoga 2011.

Predsjednica
Jadranka Kosor, dipl. iur., v. r.

Uredba, NN 142/2011-2849
## Uredba o izmjenama i dopunama Uredbe o raspisivanju i provedbi javnog natječaja i internog oglasa u državnoj službi

### NN 142/2011 (9.12.2011.), Uredba o izmjenama i dopunama Uredbe o raspisivanju i provedbi javnog natječaja i internog oglasa u državnoj službi

VLADA REPUBLIKE HRVATSKE

2851

Na temelju članka 45.b stavka 4. Zakona o državnim službenicima (»Narodne novine«, br. 92/2005, 107/2007, 27/2008 i 49/2011), Vlada Republike Hrvatske je na sjednici održanoj 10. studenoga 2011. godine donijela

UREDBU

O IZMJENAMA I DOPUNAMA UREDBE O RASPISIVANJU I PROVEDBI JAVNOG NATJEČAJA I INTERNOG OGLASA U DRŽAVNOJ SLUŽBI

Članak 1.

U Uredbi o raspisivanju i provedbi javnog natječaja i internog oglasa u državnoj službi (»Narodne novine«, broj 74/2010), u članku 2. stavku 3. iza riječi: »službenika« dodaju se riječi: »te prijmom u službu osobe koja je na temelju ugovora o stipendiranju ili školovanju u obvezi raditi određeno vrijeme u državnoj službi«.

Članak 2.

U članku 4. iza stavka 1. dodaje se novi stavak 2. koji glasi:

»Obavijest o raspisivanju javnog natječaja obvezno se dostavlja nadležnoj službi za zapošljavanje.«.

Dosadašnji stavci 2., 3. i 4. postaju stavci 3., 4. i 5.

Članak 3.

U članku 9. stavak 3. mijenja se i glasi:

»Dostavljanje pisane obavijesti iz stavka 2. ovoga članka nije upravni postupak u smislu zakona kojim se uređuje opći upravni postupak.«.

Članak 4.

Članak 20. mijenja se i glasi:

»U postupku provedbe javnog natječaja za prijam osoba u državnu službu, čelnik tijela ili službena osoba u opisu poslova koje je rješavanje o tome, sukladno propisima o ustrojstvu državnog tijela, donosi rješenje o prijmu u državnu službu.

Po izvršnosti rješenja o prijmu, osoba iz stavka 1. ovoga članka donosi rješenje o rasporedu na radno mjesto.

Ako je putem javnog natječaja ili internog oglasa izabran kandidat koji je državni službenik, čelnik tijela ili službena osoba u opisu poslova koje je rješavanje o tome, sukladno propisima o ustrojstvu državnog tijela, donosi rješenje o izboru kandidata.

Po izvršnosti rješenja o izboru kandidata, osoba iz stavka 3. ovoga članka donosi rješenje o rasporedu na radno mjesto.

Rješenja iz stavaka 1. – 4. ovoga članka donose se u upravnom postupku.«.

Članak 5.

U članku 21. u drugoj zagradi, iza riječi: »kod« dodaju se riječi: »javnog natječaja ili«.

Članak 6.

U članku 22. stavku 1. riječi: »članka 45. stavka 5.« zamjenjuju se riječima: »članka 50.b stavaka 1. i 2.«, a riječi: »postupak prijma u državnu službu po raspisanom javnom natječaju, odnosno internom oglasu« zamjenjuju se riječima: »provedbu postupka javnog natječaja, odnosno internog oglasa«.

Članak 7.

U članku 23. riječi: »rješenje o rasporedu na radno mjesto« zamjenjuju se riječima: »rješenje o izboru kandidata«, a iza riječi: »oglasa« dodaju se riječi: »ili javnog natječaja«.

Članak 8.

U članku 25. stavku 1. riječ: »primitka« zamjenjuje se riječju: »dostave«.

Članak 9.

Ova Uredba stupa na snagu osmoga dana od dana objave u »Narodnim novinama«.

Klasa: 120-01/11-01/01

Urbroj: 5030106-11-1

Zagreb, 10. studenoga 2011.

Predsjednica
Jadranka Kosor, dipl. iur., v. r.

Uredba, NN 142/2011-2851
## Odluka o prestanku koncesije za posebnu upotrebu pomorskog dobra u svrhu znanstvenog i razvojnog istraživanja Sveučilištu u Dubrovniku

### NN 142/2011 (9.12.2011.), Odluka o prestanku koncesije za posebnu upotrebu pomorskog dobra u svrhu znanstvenog i razvojnog istraživanja Sveučilištu u Dubrovniku

VLADA REPUBLIKE HRVATSKE

2858

Na temelju članka 31. točke 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 27. listopada 2011. godine donijela

ODLUKU

O PRESTANKU KONCESIJE ZA POSEBNU UPOTREBU POMORSKOG DOBRA U SVRHU ZNANSTVENOG I RAZVOJNOG ISTRAŽIVANJA SVEUČILIŠTU U DUBROVNIKU

I.

Sveučilištu u Dubrovniku prestaje koncesija na pomorskom dobru dodijeljena Odlukom o koncesiji za posebnu upotrebu pomorskog dobra u svrhu znanstvenog i razvojnog istraživanja (»Narodne novine«, broj 25/2006) odreknućem koncesije od strane ovlaštenika koncesije, sukladno članku 31. točki 2. Zakona o pomorskom dobru i morskim lukama.

II.

Ova Odluka objavit će se u »Narodnim novinama«, a stupa na snagu danom potpisivanja ugovora o koncesiji sklopljenog na temelju odluke o dodjeli koncesije u svrhu gospodarskog korištenja pomorskog dobra radi obavljanja djelatnosti uzgoja školjaka i riba, te obavljanja obrazovno/istraživačke djelatnosti na polju 51 A, 51 B, 51 C i 51 D u Malostonskom zaljevu.

Klasa: 934-01/06-01/01

Urbroj: 5030116-11-1

Zagreb, 27. listopada 2011.

Predsjednica
Jadranka Kosor, dipl. iur., v. r.

Odluka, NN 142/2011-2858
## Odluka o potvrđivanju Izmjene Statuta Hrvatskog zavoda za mirovinsko osiguranje

### NN 142/2011 (9.12.2011.), Odluka o potvrđivanju Izmjene Statuta Hrvatskog zavoda za mirovinsko osiguranje

VLADA REPUBLIKE HRVATSKE

2859

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 128. stavka 1. Zakona o mirovinskom osiguranju (»Narodne novine«, br. 102/98, 127/2000, 59/2001, 109/2001, 147/2002, 117/2003, 30/2004, 177/2004, 92/2005, 43/2007, 79/2007, 35/2008, 40/2010, 121/2010, 130/2010 – pročišćeni tekst, 61/2011 i 114/2011), Vlada Republike Hrvatske je na sjednici održanoj 10. studenoga 2011. godine donijela

ODLUKU

O POTVRĐIVANJU IZMJENE STATUTA HRVATSKOG ZAVODA ZA MIROVINSKO OSIGURANJE

I.

Potvrđuje se Izmjena Statuta Hrvatskog zavoda za mirovinsko osiguranje, koju je Upravno vijeće Hrvatskog zavoda za mirovinsko osiguranje donijelo na sjednici održanoj 24. listopada 2011. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 023-03/98-03/14

Urbroj: 5030104-11-1

Zagreb, 10. studenoga 2011.

Predsjednica
Jadranka Kosor, dipl. iur., v. r.

Odluka, NN 142/2011-2859
## Odluka o izmjenama Odluke o koncesiji pomorskog dobra u svrhu izgradnje i gospodarskog korištenja luke posebne namjene - luke nautičkog turizma Novi Vinodolski

### NN 142/2011 (9.12.2011.), Odluka o izmjenama Odluke o koncesiji pomorskog dobra u svrhu izgradnje i gospodarskog korištenja luke posebne namjene - luke nautičkog turizma Novi Vinodolski

VLADA REPUBLIKE HRVATSKE

2860

Na temelju članka 80. stavka 4. točke 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 15. studenoga 2011. godine donijela

ODLUKU

O IZMJENAMA ODLUKE O KONCESIJI POMORSKOG DOBRA U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA NOVI VINODOLSKI

I.

U Odluci o koncesiji pomorskog dobra u svrhu izgradnje i gospodarskog korištenja luke posebne namjene – luke nautičkog turizma Novi Vinodolski (»Narodne novine«, br. 92/2008 i 126/2010) u točki II. stavku 1. podstavak 2. mijenja se i glasi:

»Morski dio lučkog područja luke posebne namjene – luke nautičkog turizma Novi Vinodolski obilježen je točkama sa svojim koordinatama:

|  |  |  |
| --- | --- | --- |
| Točka | X | Y |
| 7 | 5483466.000 | 4998089.891 |
| 8 | 5483455.273 | 4998098.169 |
| 9 | 5483454.613 | 4998097.430 |
| 10 | 5483450.860 | 4998101.534 |
| 11 | 5483429.791 | 4998081.199 |
| 12 | 5483426.555 | 4998030.890 |
| 13 | 5483435.752 | 4998018.073 |
| 14 | 5483434.327 | 4998016.857 |
| 15 | 5483444.203 | 4998000.866 |
| 16 | 5483456.918 | 4997993.781 |
| 17 | 5483465.291 | 4997994.209 |
| 18 | 5483520.155 | 4997929.911 |
| 19 | 5483686.657 | 4998071.983 |
| 20 | 5483609.821 | 4998162.031«. |

Stavci 2. i 3. mijenjaju se i glase:

»Navedeno područje označeno je na grafičkoj podlozi – snimci stvarnog stanja, izrađenoj u mjerilu 1:1000, koja čini Prilog I. ovoj Odluci i ne objavljuje se u »Narodnim novinama«.

Ukupna površina koncesijskog lučkog područja – pomorskog dobra iznosi 39.054 m², od čega 4.743 m² iznosi kopneni dio, a 34.311 m² morski dio lučkog područja.«.

II.

U točki VI. stavku 2. podtočka a) mijenja se i glasi: »stalni dio u iznosu od 15 kuna po m² zauzete površine pomorskog dobra, što godišnje iznosi 585.810,00 kuna u jednom obroku;«.

III.

Na temelju ove Odluke ovlašćuje se ministar mora, prometa i infrastrukture da sklopi Dodatak Ugovoru o koncesiji pomorskog dobra u roku 60 (šezdeset) dana od dana objave ove Odluke u »Narodnim novinama«.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/07-01/03
Urbroj: 5030116-11-1
Zagreb, 15. studenoga 2011.

Predsjednica
Jadranka Kosor, dipl. iur., v. r.

Odluka, NN 142/2011-2860
## Odluka o izmjeni Odluke o koncesiji u svrhu gospodarskog korištenja pomorskog dobra radi obavljanja djelatnosti djelatnosti uzgoja školjaka u Limskom zaljevu

### NN 142/2011 (9.12.2011.), Odluka o izmjeni Odluke o koncesiji u svrhu gospodarskog korištenja pomorskog dobra radi obavljanja djelatnosti djelatnosti uzgoja školjaka u Limskom zaljevu

VLADA REPUBLIKE HRVATSKE

2861

Na temelju članka 19. stavka 3. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 15. studenoga 2011. godine donijela

ODLUKU

O IZMJENI ODLUKE O KONCESIJI U SVRHU GOSPODARSKOG KORIŠTENJA POMORSKOG DOBRA RADI OBAVLJANJA DJELATNOSTI UZGOJA ŠKOLJAKA U LIMSKOM ZALJEVU

I.

U Odluci o koncesiji u svrhu gospodarskog korištenja pomorskog dobra radi obavijanja djelatnosti uzgoja školjaka u Limskom zaljevu (»Narodne novine«, broj 88/2011), riječi: »trgovačkom društvu Riviera Poreč d.d., Vladimira Nazora 9, Poreč« zamjenjuju se riječima: »trgovačkom društvu Riviera Adria d.d., Poreč, Stancija Kaligari 1, Poreč«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/10-02/01

Urbroj: 5030116-11-3

Zagreb, 15. studenoga 2011.

Predsjednica
Jadranka Kosor, dipl. iur., v. r.

Odluka, NN 142/2011-2861
## Odluka o izmjeni i dopuni Odluke o koncesiji pomorskog dobra u svrhu gospodarskog korištenja luke posebne namjene - luke nautičkog turizma Frapa

### NN 142/2011 (9.12.2011.), Odluka o izmjeni i dopuni Odluke o koncesiji pomorskog dobra u svrhu gospodarskog korištenja luke posebne namjene - luke nautičkog turizma Frapa

VLADA REPUBLIKE HRVATSKE

2862

Na temelju članka 80. stavka 4. točke 2., a u svezi sa člankom 22. stavkom 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 27. listopada 2011. godine donijela

ODLUKU

O IZMJENI I DOPUNI ODLUKE O KONCESIJI POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA FRAPA

I.

U Odluci o koncesiji pomorskog dobra u svrhu gospodarskog korištenja luke posebne namjene – luke nautičkog turizma Frapa (»Narodne novine«, br. 132/2000, 105/2001 i 20/2007) iza točke IV. dodaje se nova točka IV.a koja glasi:

»IV.a

Na temelju zahtjeva Ovlaštenika koncesije, Davatelj koncesije radi realizacije Programa razvoja iznesenog u Studiji gospodarske opravdanosti, produžuje razdoblje koncesije do 19. siječnja 2054. godine.

Obvezuje se Ovlaštenik koncesije da do 31. prosinca 2012. godine dovrši investiranje sukladno Programu razvoja iznesenom u Studiji gospodarske opravdanosti iz stavka 1. ove točke.

Studija gospodarske opravdanosti čini sastavni dio ove Odluke kao Prilog 1., a ne objavljuje se u »Narodnim novinama«.

Ukoliko Ovlaštenik koncesije ne ispuni obvezu u roku i na način iz stavka 2. ove točke, Davatelj koncesije oduzet će koncesiju.«.

II.

U točki V. dodaje se stavak 5. koji glasi:

»Protekom roka od 32 godine od dana zaključenja Ugovora o koncesiji pomorskog dobra u svrhu gospodarskog korištenja luke posebne namjene – luke nautičkog turizma Frapa, odnosno od 19. siječnja 2033. godine, naknada koju je Ovlaštenik koncesije dužan plaćati za pomorsko dobro određeno Odlukom o koncesiji pomorskog dobra u svrhu gospodarskog korištenja luke posebne namjene – luke nautičkog turizma Frapa (»Narodne novine«, br. 132/2000, 105/2001 i 20/2007) i ovom Odlukom utvrđuje se kako slijedi:

– stalni dio naknade u iznosu 0,50 eura godišnje po metru kvadratnom koncesionirane površine

– promjenjivi dio naknade u iznosu od 3% od ukupnog godišnjeg prihoda luke.«.

III.

Na temelju ove Odluke ovlašćuje se ministar mora, prometa i infrastrukture, da potpiše Dodatak Ugovoru o koncesiji u roku 30 dana od dana donošenja ove Odluke.

Ugovor o koncesiji neće se sklopiti ako Ovlaštenik koncesije ne dostavi Davatelju koncesije dvije bjanko zadužnice i dvije bjanko mjenice, te mjenično očitovanje kao osiguranje plaćanja koncesijske naknade iz točke II. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/00-01/13

Urbroj: 5030116-11-1

Zagreb, 27. listopada 2011.

Predsjednica
Jadranka Kosor, dipl. iur., v. r.

Odluka, NN 142/2011-2862
## Pravilnik o izmjeni i dopuni Pravilnika o zaštitnim mjerama radi visoko patogene influence ptica i kretanju ptica - kućnih ljubimaca u pratnji vlasnika pri ulasku u Republiku Hrvatsku

### NN 142/2011 (9.12.2011.), Pravilnik o izmjeni i dopuni Pravilnika o zaštitnim mjerama radi visoko patogene influence ptica i kretanju ptica - kućnih ljubimaca u pratnji vlasnika pri ulasku u Republiku Hrvatsku

MINISTARSTVO POLJOPRIVREDE, RIBARSTVA I RURALNOG RAZVOJA

2869

Na temelju članka 59. stavaka 1. i 3. te članka 63. Zakona o veterinarstvu (»Narodne novine«, broj 41/07 i 55/11), ministar poljoprivrede, ribarstva i ruralnog razvoja donosi

PRAVILNIK

O IZMJENI I DOPUNI PRAVILNIKA O ZAŠTITNIM MJERAMA RADI VISOKO PATOGENE INFLUENCE PTICA I KRETANJU PTICA – KUĆNIH LJUBIMACA U PRATNJI VLASNIKA PRI ULASKU U REPUBLIKU HRVATSKU

Članak 1.

U Pravilniku o zaštitnim mjerama radi visoko patogene influence ptica i kretanju ptica kućnih ljubimaca u pratnji vlasnika pri ulasku u Republiku Hrvatsku (»Narodne novine«, broj 28/09 i 23/10) u članku 5. iza stavka 1. dodaje se stavak 2. koji glasi:

»Iznimno od stavka 1. ovoga članka, dok je na snazi Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja influence ptica, nije dozvoljen uvoz ptica kućnih ljubimaca u Republiku Hrvatsku (»Narodne novine«, broj 97/10) iz sljedećih trećih zemalja:

CN – KINA                     RU – RUSIJA

HK – HONG KONG       TH – TAJLAND

IN – INDIJA                    UA – UKRAJINA«

Članak 2.

Dodatak IV. mijenja se i glasi:

»Popis trećih zemalja u kojima ptice kućni ljubimci mogu provesti u izolaciji 30 dana prije izvoza u Republiku Hrvatsku

AL – ALBANIJA

AR – ARGENTINA

AU – AUSTRALIJA

BA – BOSNA I HERCEGOVINA

BH – BAHREIN

BR – BRAZIL

BW – BOCVANA

BY – BJELORUSIJA

BZ – BELIZE

CA – KANADA

CH – ŠVICARSKA

CL – ČILE

CN – KINA

CO – KOLUMBIJA

CR – KOSTARIKA

CU – KUBA

FK – FALKLANDSKI OTOCI

GL – GRENLAND

GT – GVATEMALA

HK – HONG KONG

HN – HONDURAS

IL – IZRAEL

IN – INDIJA

IS – ISLAND

KE – KENIJA

MA – MAROKO

ME – CRNA GORA

MG – MADAGASKAR

MK – MAKEDONIJA

MU – MAURICIJUS

MX – MEKSIKO

NA – NAMIBIJA

NC – NOVA KALEDONIJA

NI – NIKARAGVA

NZ – NOVI ZELAND

PA – PANAMA

PM – SVETI PETAR I MIKELON

PY – PARAGVAJ

RS – SRBIJA

RU – RUSIJA

SV – SAN SALVADOR

SZ – SVAZILAND

TH – TAJLAND

TN – TUNIS

TR – TURSKA

UA – UKRAJINA

US – SJEDINJENE AMERIČKE DRŽAVE

UY – URUGVAJ

ZA – JUŽNOAFRIČKA REPUBLIKA

ZW – ZIMBABVE«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-01/169

Urbroj: 525-11-2-0488/11-1

Zagreb, 28. studenoga 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 142/2011-2869
## Odluka o dopuni Odluke o dopuštenoj visini tehnološkog manjka, kala, kvara, rasipa i loma za proizvode u industriji ulja

### NN 142/2011 (9.12.2011.), Odluka o dopuni Odluke o dopuštenoj visini tehnološkog manjka, kala, kvara, rasipa i loma za proizvode u industriji ulja

HRVATSKA GOSPODARSKA KOMORA

2880

Na temelju Zakona o porezu na dodanu vrijednost (»Narodne novine« broj 47/95, 106/96, 164/98, 109/99, 54/00, 48/04, 82/04, 90/05 i 76/07, 87/09 i 94/09), članka 11. stavka 2. i 3. Pravilnika o porezu na dodanu vrijednost (»Narodne novine« broj 149/09 i 89/11) i članka 26. Statuta Hrvatske gospodarske komore (»Narodne novine« broj 11/94 – pročišćeni tekst, 108/95, 19/96 i 64/01) Upravni odbor Hrvatske gospodarske komore na 10. sjednici održanoj 30. studenoga 2011. godine donosi

ODLUKU

O DOPUNI ODLUKE O DOPUŠTENOJ VISINI TEHNOLOŠKOG MANJKA, KALA, KVARA, RASIPA I LOMA ZA PROIZVODE U INDUSTRIJI ULJA

Članak 1.

U Odluci o dopuštenoj visini tehnološkog manjka, kala, kvara, rasipa i loma u industriji ulja (»Narodne novine« broj 21/00 i 129/07) u članku 3. u popisu proizvoda pod točkom II. JESTIVA BILJNA ULJA iza točke 5. dodaje se točka 6. koja glasi:

|  |  |
| --- | --- |
| 6. SKLADIŠTENJE SIROVINE, AMBALAŽE I DODATAKA | stopa (%) |
| Sirovina i dodaci | 0,5% |
| Ambalaža (kontaktna i transportna) | 0,8% |

Pod točkom III. ČVRSTE BILJNE MASNOĆE u točki 9.1 Skladišni kalo riječi: »Biljne masti«, zamjenjuju se riječima: »Biljne masti i mrsi.«

Iza točke 9. dodaje se točka 10. koja glasi:

|  |  |
| --- | --- |
| 10. SKLADIŠTENJE SIROVINE, AMBALAŽE I DODATAKA | stopa (%) |
| Sirovina i dodaci | 0,5% |
| Ambalaža (kontaktna i transportna) | 0,8% |

Članak 2.

Ova Odluka stupa na snagu osmog dana od dana objave u »Narodnim novinama«.

Klasa: 023-02/11-02/21

Urbroj: 311-01/01-11-02

Zagreb, 30. studenoga 2011.

Predsjednik
Nadan Vidošević, v. r.

Odluka, NN 142/2011-2880